ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
25 ม.ค. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกับตลาดรอบบ้านโดยได้ปัจจัยหนุนจากราคาน้ำมันที่ปรับตัวเพิ่มขึ้น สำหรับกลุ่มเด่นสุดในภาคเช้าคือกลุ่มพลังงาน ขณะที่กลุ่ม ธนาคาร และบริการได้โมเมนตัมบวกของราคาน้ำมันดึง Sentiment ของการลงทุนในตลาดทุน สำหรับปริมาณการซื้อขายอยู่ในระดับหนาแน่นที่ระดับ 2.1 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มปรับตัวขึ้นต่อ โดยยังมองปัจจัยเด่นที่สำคัญคือการปรับตัวขึ้นต่อของราคาน้ำมันดิบ ซึ่งหนุนการเก็งกำไรในหุ้นกลุ่มพลังงาน ด้านค่าเงินบาทมีแนวโน้มแข็งค่าเมื่อเทียบกับค่าเงินดอลลาร์สหรัฐ แนะนำทยอยขายล๊อคกำไรหุ้นกลุ่ม ส่งออกอาหาร และอิเล็กทรอนิคส์ ออกบางส่วนเพื่อถือเงินสดมากขึ้น
 
วิเคราะห์ทางเทคนิค
TNP  
ราคาปิด 1.45 บาท
แนวรับ 1.43 บาท          
แนวต้าน 1.70 บาท
แนว cut loss หากราคามีแนวโน้มหลุด 1.40 บาท
กราฟ TNP พลิกตัวขึ้นสู่แนว up trend อย่างชัดเจนแล้ว  โดย RSI ไต่ระดับเป็นขาขึ้นเดินหน้าต่อเนื่อง  ขณะที่กราฟแท่งเทียนกำลังม้วนตัวขึ้นอีกครั้งหลังจากลงมาทดสอบแนว support  ดังนั้นมีโอกาสปรับตัวขึ้นไปยังแนว 1.70 บาท แนะนำซื้อ
 
เด็กแนว
WHA  หลังจากโดนสาดเสียเทเสียมาเมื่อช่วงเดือนพฤศจิกายน  ราคาหุ้นก็เหมือนหลุดฟอร์มไปไหนไม่เป็น  แต่ถ้าเราเชื่อมั่นว่าหุ้นมีพื้นฐานก็ย่อมกลับขึ้นมาด้วยตัวเองนั้น เด็กแนวก็เชื่อเช่นนั้นเหมือนกัน  และประเมินว่าก่อนประกาศงบไตรมาส 4/58 หรือในระยะนี้จะต้องฟื้นตัวกลับมาอย่างน่าดู
เนื่องจากบริษัทประสบความสำเร็จในการขายสินทรัพย์เข้ากองทรัสต์ WHART มูลค่า 4.6 พันล้านบาท ส่งผลให้นำเงินไปลดหนี้ได้ปริมาณมาก และบันทึกกำไรเข้าไตรมาส 4/58 นี้กว่า 1 พันล้านบาท ก้าวกระโดดอย่างแรง  ส่วนในปี 59 นี้ไม่ต้องห่วง เพราะทุกอย่างกลับมาดูดีอย่างมากโดยเฉพาะการรับรู้กำไรจากโรงไฟฟ้า Gheco 1 จำนวนถึง 1.4 พันล้านบาทต่อปี แค่นี้ก็สุดหรู ยังไม่นับรายได้อื่นๆ ที่ WHA ทำอยู่แล้ว 
ขณะที่โบรกเกอร์ประเมินเบื้องต้นราคาเหมาะสมเฉียด 4 บาท ราคาหุ้นที่ลงมาลึกแถวนี้จึงถือว่าเป็นโอกาสในการเข้าสะสมหุ้นจะถือยาว หรือเล่นประกาศงบฯ ก็สุดแท้แต่เลย
กราฟ WHA กลับมาตั้งลำได้แล้วหลังจากอ่อนตัวลงทดสอบแนว 2.60 บาท ถึง 2 ครั้งและดีดตัวขึ้นได้ โดย Stoch ยกฐานขึ้นแบบ Divergence และตัดเส้นสัญญาณซื้อ ซึ่งจะทำให้ราคาหุ้นปรับตัวขึ้นได้ มีแนวต้านแรก 2.92 บาท  และจะทำให้เส้นค่าเฉลี่ยเกิด Golden cross  ดังนั้นแนะนำเข้าซื้อ   